L 282/184
EL
Επίσημη Εφημερίδα της Ευρωπαϊκής Ένωσης
31.10.2022
ΚΕΦΑΛΑΙΟ 22 ΠΟΤΑ, ΑΛΚΟΟΛΟΥΧΑ ΥΓΡΑ ΚΑΙ ΞΙΔΙ Σημειώσεις 1.
Το κεφάλαιο αυτό δεν περιλαμβάνει: α) τα προϊόντα του κεφαλαίου αυτού (άλλα από εκείνα της κλάσης 2209) παρασκευασμένα για μαγειρικούς σκοπούς, τα οποία καθίστανται έτσι ακατάλληλα για κατανάλωση ως ποτά (γενικά κλάση 2103)· β) το θαλασσινό νερό (κλάση 2501)· γ) το αποσταγμένο νερό, το νερό αγωγιμότητας ή του ίδιου βαθμού καθαρότητας (κλάση 2853)· δ) τα υδατικά διαλύματα που περιέχουν κατά βάρος πάνω από 10 % οξικό οξύ (κλάση 2915)· ε)
τα φάρμακα των κλάσεων 3003 ή 3004·
στ) τα προϊόντα αρωματοποιίας ή καλλωπισμού (κεφάλαιο 33). 2.
Για τους σκοπούς του κεφαλαίου αυτού και των κεφαλαίων 20 και 21, ο «κατ' όγκο αλκοολικός τίτλος» καθορίζεται στη θερμοκρασία των 20 βαθμών Κελσίου. 3.
Σύμφωνα με την έννοια της κλάσης 2202, θεωρούνται ως «ποτά μη αλκοολούχα» τα ποτά των οποίων ο κατ' όγκο αλκοολικός τίτλος δεν υπερβαίνει τα 0,5 % vol.
Τα αλκοολούχα ποτά κατατάσσονται, ανάλογα με την περίπτωση, στις κλάσεις 2203 μέχρι 2206 ή στην κλάση 2208.
Σημείωση διακρίσεων 1.
Σύμφωνα με την έννοια της διάκρισης 2204 10, θεωρούνται ως «αφρώδη κρασιά» τα κρασιά που παρουσιάζουν, όταν διατηρούνται στη θερμοκρασία των 20 βαθμών Κελσίου μέσα σε κλειστά δοχεία, υπερπίεση ίση ή ανώτερη των 3 bars.
Συμπληρωματικές σημειώσεις 1.
Η διάκριση 2202 10 00 περιλαμβάνει τα νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα, εφόσον αυτά μπορούν, ως έχουν, να καταναλωθούν άμεσα ως ποτά. 2.
Για την εφαρμογή των κλάσεων 2204, 2205 και της διάκρισης 2206 00 10, κατά περίπτωση, θεωρούνται ως: α) «αποκτημένος κατ' όγκο αλκοολικός τίτλος» ο αριθμός των όγκων καθαρής αλκοόλης σε θερμοκρασία 20 βαθμών Κελσίου, που περιέχεται σε 100 όγκους του υπόψη προϊόντος σ' αυτή τη θερμοκρασία· β) «δυναμικός κατ' όγκο αλκοολικός τίτλος» ο αριθμός των όγκων καθαρής αλκοόλης σε θερμοκρασία 20 βαθμών Κελσίου, που μπορούν να παραχθούν με καθολική ζύμωση των ζαχάρων που περιέχονται σε 100 όγκους του υπόψη προϊόντος σ' αυτή τη θερμοκρασία· γ) «ολικός κατ' όγκο αλκοολικός τίτλος» το άθροισμα των αλκοολικών κατ' όγκο τίτλων, των αποκτημένων και των δυναμικών· δ) «φυσικός κατ' όγκο αλκοολικός τίτλος» ο συνολικός κατ' όγκο αλκοολικός τίτλος του υπόψη προϊόντος, πριν από οποιονδήποτε εμπλουτισμό.
ε) «% vol» το σύμβολο του φυσικού κατ' όγκο αλκοολικού τίτλου. 3.
Για την εφαρμογή της διάκρισης 2204 30 10, θεωρείται ως «μούστος σταφυλιών που έχει υποστεί μερική ζύμωση» το προϊόν που προέρχεται από τη ζύμωση μούστου σταφυλιών και έχει αποκτημένο αλκοολικό τίτλο ανώτερο του 1 % vol και κατώτερο των τριών πέμπτων του ολικού αλκοολικού κατ' όγκο τίτλου του.